Alexander episcopus dilectis filiis magistro et fratribus .... salutem etc. Inter alia quibus ex injuncto nobis officio appellatus intendimus, religionis sacre specialiter desiderantes augmentum et ordinem vestrum prerogativa favoris et gratie non immerito prosequentes, cum a sue institutionis exordio laudabilibus continue profecerit incrementis, ipsius ordinis cultum affectione plena diligimus et cupimus votivis semper in Domino successibus ampliari, eidem ordini sollicite curantes in hiis, que salubria sibi, et opportuna cognocimus providere. Cum itaque, sicut nobis exponere curavistis, tu, fili magister, et predecessores tui, juxta ejusdem ordinis consuetudinem observatam hactenus, et a sede apostolica toleratam, statim postquam electi secundum predicti constitutiones [Fol. 2 v°] ordinis extitistis, fratrum ipsius curam gesseritis, magisterii officium plene ac libere in omnibus exercentes iidemque fratres vobis devote ac humiliter obedierint et intenderint reverenter et in eodem ordine sit statutum, ut magister ipsius, qui pro tempore fuerit, a magisterii officio amoveri valeat a diffinitoribus capituli generalis; nos volentes omnem ambiguitatis scrupulum in hac parte de vestris cordibus amputare ac ordinem ipsum a sede approbatum eadem, honestate floridum, preclarum scientia et virtute fecundum, privilegio apostolici gratie attolle[re] singulari, vestris supplicationibus inclinati, ut successores tui, magister, qui erunt pro tempore, statim postquam electi secundum constitutiones fuerint supradictus, eo ipsi veri ejusdem ordinis effecti magistri, curam animarum fratrorum ipsius ordinis plene habeant et libere gerant ipsosque fratres auctoritate propria ligare ac solvere valeant; nec non in eodem agere ordine que ipsi et prefati diffinitores juxta memoratas constitutiones eisdem ordini et fratribus secundum Deum viderint expedire, aliasque magisterii officium licite in omnibus exercere: iidemque fratres tibi, magister et successoribus ipsis devote, ac humiliter obediant et intendant, et prefati successores et tu magister a diffinitoribus capituli generalis ipsius ordinis, secundum ordinis constitutiones ejusdem absolvi et amoveri possitis, ratum habentes et firmum [Fol. 3] quicquid super premissis, per te, magister, dictosque predecessores fratres et diffinitores factum et observatum est hactenus, concessa tibi exequendi magisterii officium, quoad premissa omnia et alia libera facultate auctoritate presentium indulgemus. Nulli ergo etc.... Datum Viterbii, XII kalendas julii – anno quarto.